**LOČILA**

*Kako delimo ločila?*

Ločila so enodelna (, . ) ali dvodelna (; : ?) nečrkovna pisna znamenja. Zaznamujejo tonski potek, premore, vrste stavkov in povedi pa tudi okrajšavo, vrstilnost števnika, naštevanje v stolpcih in ipd. Prav zato poznamo skladenjsko rabo ločil (rabimo jih v stavku oz. povedi) in neskladenjsko (rabimo jih izven stavkov oz. povedi).

Skladenjsko se rabijo pika (.), vprašaj (?), klicaj (!), vejica (,), podpičje (;), dvopičje (:), pomišljaj (-), vezaj (-), tri pike (…), razne vrste narekovajev (» «) in oklepajev ( ) ipd. Neskladenjsko se rabijo pika, opuščaj, vezaj, deljaj, klicaj, vprašaj itd.

Ločila delimo tudi glede na to, kje se nahajajo. Zato poznamo končna (ob koncu stavka oz. povedi: . ! ? …) in nekončna (v sredi stavka oz. povedi: , ; : … »«) ločila.

**TRI PIKE (…)**

*Kakšne vrste ločilo so tri pike?*

Tri pike (...) so stično ali nestično ločilo. To pomeni, da so lahko uporabljene tako brez presledka kot s presledkom, vendar moramo vedeti, kdaj in kako jih lahko uporabljamo.

Skladenjska raba treh pik

V tem primeru so tri pike nestične (pred in za njimi je presledek).

1. Tri pike zaznamujejo nedokončano misel ali izpuščeni del povedi:

*Vsi poznamo ljudsko modrost »Kdor drugemu jamo koplje …«*

2. Tri pike zaznamujejo nedokončano naštevanje:

*Potrebuješ zaščitne rokavice, zaščitno obleko, zaščitna očala, primerno orodje …*

3. Tri pike uporabljamo pri navajanju, ko želimo nakazati izpust citata:

Mesta ob morju /…/ in nekateri drugi tamkajšnji kraji so /…/ danes po ogromni večini slovenski (M. Kos).

Neskladenjska raba treh pik

Stične tri pike nakazujejo izpust dela besede. V tem primeru jih pišemo takoj za besedo brez presledka: *O, ta sveta prepr…!*

**OKLEPAJ ( )**

*Kakšne vrste ločilo je oklepaj?*

Oklepaj je dvodelno ločilo: prvi del imenujemo uklepaj, drugega zaklepaj. V splošni rabi sta predvsem okrogli in poševni oklepaj. Poševne oklepaje uporabljamo npr. za oklepaj v oklepaju (/ /). Uporabljamo tudi t. i. pokončni (| |), zaviti ({ }), oglati ([ ]), lomljeni (〈 〉) oklepaj.

Skladenjska raba oklepaja

Oklepaj uporabljamo zato, da v njem navedemo podatke, s katerimi ponazorimo oz. dopolnimo informacijo v stavku oz. povedi. Pišemo ga stično (tj. brez presledka) z besedami, ki so znotraj oklepaja.

*Fotografije, ki jih snemamo na prostem, največkrat zajemajo široko vidno polje (panorame).*

Lahko pa jih uporabljamo tudi za to, da nakažemo z njimi vrinjene stavke ali dele stavkov:

*S prijateljem (tudi jaz imam prijatelja) sva šla počasi po drevoredu.*

V oklepaju navedemo podatke o avtorju citata:

*Kritik pravi dobesedno: »Glavno je, da ima kaj povedati; besede, oblike bodo sledile same« ( K. Š.).*

V oklepaju zapišemo možni del besede: *(pravo)pisen*, beri: pravopisen ali pisen

*Neskladenjska raba oklepaja*

Neskladenjsko se rabijo poleg okroglega in poševnega oklepaja tudi oglati, zaviti, lomljeni, pokončni, zlasti npr. v matematiki ali jezikoslovju. V jezikoslovju navadni oglati oklepaj zaznamuje glasove, navadni poševni pa foneme. S poševnim ali z oglatim oklepajem zaznamujemo tudi posege v tuje besedilo, in sicer ko kaj izpustimo (v tem primeru napišemo v tak oklepaj tri pike), zamenjamo ali dodamo črke ali besede:

*Brezniku je bil publicistični jezik »po svoji vrednosti najnižja // vrsta jezika«.*

Zaklepaj

Zaklepaj ( ) ) je osamosvojeni desni del dvodelnega (navadno okroglega) oklepaja. Pišemo ga ob črkah (redkeje ob številkah), ki nakazujejo posamezne naštevalne enote (zlasti za dvopičjem), npr.:

*Kratice in okrajšave so sestavljene:*

*a) iz samih malih črk,*

*b) iz samih velikih črk,*

*c) iz malih in velikih črk.*

**LOČILA PRI NAŠTEVANJU V STOLPCIH**

Obstaja več načinov, kako razporejamo ločila pri naštevanju v stolpcih:

1. način:

Naštevati začnemo z uvodnim stavkom, ki ima na začetku veliko začetnico, zaključen pa je z dvopičjem. Nato vsako naštevalno enoto začnemo s pomišljajem/številko in piko/malo črko in zaklepajem in zaključimo z vejico. Za zadnjo naštevalno enoto postavimo piko.

*Pred čistilno akcijo moramo:*

* *izdelati obvestila (plakate, časopisne in radijske oglase),*
* *organizirati malico za udeležence,*
* *poskrbeti za odvoz odpadkov.*
1. način:

Naštevati začnemo z uvodnim stavkom, ki ima na začetku veliko začetnico, zaključen pa je z dvopičjem. Nato vsako naštevalno enoto pišemo eno pod drugo brez vsakršnih začetnih znakov (ali z začetnim znakom) in ločil na koncu. To je primerno za kratke naštevalne enote.

*Dnevni red sestanka:*

* *šola v naravi*
* *dnevi dejavnosti*
* *razno*
1. način:

 Če naštevamo daljše enote v obliki stavkov ali povedi začnemo z

 uvodnim stavkom, ki ima veliko začetnico na začetku, na koncu pa

 dvopičje. Nato pred vsako naštevalno enoto postavimo znamenje (-,

 a), 1.), začenjamo jo z veliko začetnico in zaključimo s piko.

*V šoli v naravi bodo naslednje dejavnosti:*

*1. Učne – učenci bodo imeli vsak dan po štiri ure pouka, in sicer SLJ, BIO, MAT in TIT.*

*2. Raziskovalne – te bodo povezane z delom na terenu.*

*3. Rekreativne – ob domu je športno igrišče, na katerem bodo lahko igrali različne družabne igre.*

*4. Prostočasne – za čas odmora in ob večerih bodo pripravili družabne dogodke.*

1. način:

Daljše naštevalne enote lahko oblikujemo tudi tako da, po uvodnem stavku, ki se začne z veliko začetnico in zaključi z dvopičjem, uvedemo z določenim znamenjem (-, a), 1.) in zaključimo s podpičjem (;). Za zadnjo naštevalno enoto pa postavimo piko.

*V šoli v naravi bodo naslednje dejavnosti:*

*1. Učne – učenci bodo imeli vsak dan po štiri ure pouka, in sicer SLJ, BIO, MAT in TIT;*

*2. Raziskovalne – te bodo povezane z delom na terenu;*

*3. Rekreativne – ob domu je športno igrišče, na katerem bodo lahko igrali različne družabne igre;*

*4. Prostočasne – za čas odmora in ob večerih bodo pripravili družabne dogodke.*

*Kadar navajamo v stolpcih, lahko izberemo kateregakoli od predstavljenih načinov, pazimo le, da jih znotraj enega seznama ne mešamo.*